Адной з галоўных задум мерапрыемства было паказаць дзецям важнасць сям’і, узняць аўтарытэт бацькоў, падкрэсліць іх ролю ў выхаванні і поспехах дзяцей. Пацвярджэннем гэтага стала ўзнагароджанне пераможцаў заключнага этапу Рэспубліканскай алімпіяды па вучэбных прадметах. У гэтым годзе ў школьнікаў Кастрычніцкага раёна вельмі высокія дасягненні: 26 чалавек адзначаны дыпломамі рознай ступені. На сцэну разам з дзецьмі запрасілі іх бацькоў, без якіх поспех дзяцей быў бы немагчымым. А павіншаваў школьнікаў, падзякаваў бацькам і настаўнікам, уручыў грашовыя прэміі кіраўнік адміністрацыі Кастрычніцкага раёна кандыдат эканамічных навук Анатоль Бубен.